Depfure kana madepfure (1. Abundance of beer - at a celebration; 2. Abundance of crops grown, of food cooked. 3. Life of luxury) apa kureva kupfachukira kwezvidyo kana kugara mutambarakede.

Humba (Bushpig in English) imhuka yemusango yakafanana nenguruve dzinopfuyiwa pamusha. Humba ine mumhu unokura kuyenzana nenguruve dzekupfuya - ine muromo murefu senguruve. Humba imhuka ine hukasha haafananindzwe nenguruve dzepamusha kana yasvika pakurwa nembwa panguava yokuvhima.

Shoko rokuti kufasa (become excessive) rinoreva kuwandisa kwezvinhu kusiri kutapudzika kana kuwanda kwebasa rinofanirwa kuitwa risiri kutapudzika.

Muchidzidzo cheTaranyika, hugari hwevanhu (population) ishoko rinoreva huhwandu hwevanhu vanogara munzvimbo iri kutaurwa nezvayo. Someunzaniso, guta reHarare rine hugari hwevanhu mamiriyoni 2,8 zvichitevedza manhamba akaburitswa mugore ra 2006.

-dara (be clear, understandable - of speech) zvichireva kutaura zvakajeka zvinonzwisisika. Zvichida ndipo panobva zita rokuti Darare? Nhari (eloquent speaker).

KuMaodzanyemba kwakadziva kuMabvazuva (North East in English) ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuMaodzanyemba, uye 45o kubva kuMabvazuva.

Nokufamba kwenguva vanhu vakatanga kutenga nemari yaigadzirwa nesimbi kana nezvimwe zvishongo zvaikosheswa panguva iyoyo. apkushanda kwemari, chinhu chinopiwa hukoshi hunoenderana nehuremu uye basa rakashandwa kuti chinhu ichi chivepo. Mutengo unotarwawo zvichienderana nekuti chinhu ichi chinowanikwa kana kushayika zvakadii.

Guunwa kana bemhenwa kana maguunwa (New land cleared of undergrowth) apa kureva munda watemwa madenhere kuti uchirimwa. Kutema uku kunonzi kukuhuna.

Apa π igovano yePimamuganhu neDiameter yeDenderedzwa, R ndiyo taramunyongo yedenderedzwa, D ndiyo Diamater yedenderedzwa. Govano inonzi π, inoda kuyenzana na (22/7) kana kuti 3.14159 nekumwe kunyora.

Kana munhu anwa doro anotanga kudhakwa doro richinge rawanda mumuviri. Kudhakwa kazhinji kunoonekwa nematauriro anenge oita munhu imwe nguva nyadzi dzapera otaura zvinhu asingawanzo kutaura kana doro risati ramubata.

Mipimo yakatarwa iyi inonzi chidzikwe (Standard kuEnglish). Nyika dzose dzinosungirwa kuenzanisa zviyero zvadzo nechidzikwe chakatarwa neISO - International Organisation for Standardisation rinova sangano rakapiwa hutongi pamusoro pezvidzikwe zvakasiyana-siyana.

Shoko rokuti rukoto (tribute) rinoreva mari inoripwa nenyika ndonda kune imwe nyika mhitsa iri mari yekubvuma kuti nyika ndonda yakakurirwa nenyika mhitsa, kana kuti nyika mhitsa ine chivimbiso chokudzivirira nyika ndonda kubva kumawuto emhandu dzayo. Izvi zvoreva kuti panenge paine chivimbo chokuti nyika mhitsa ichagona kudzivirira nyika ndonda. Ipapa nyika dzinogona kunge dziri pasi pamadzishe sechinyakare kana pasi pemakurukota ehurumende sazvino.

Shoko rokuti mufudze kana manyowa rinoreva zvakaworera zvingava mashizha, mashanga kana ndove zvinoshandiswa kudzorera kudya kwakanaka muvhu.